Poradenstvo pre liečbu kašľa a soplíkov u dvojmesačnej dcéry
Dobry den mozem vas pekn3 poprosit a poradit sa co mozem davat 2 mesacnej dcerke pri kasli a sopliky dakujem pekne za odpoved peknyzvysok dna prajem
Dobrý deň,
ďakujeme za Vašu otázku.
Pri prechladnutí u dojčaťa je napomocný vlhký a studený vzduch. Na zvlhčenie a čistenie nosa je možné použiť izotonický roztok
morskej vody
. Pokiaľ hlieny bránia v dýchaní alebo v spánku, pri akútnych stavoch (1-2 krát denne) môžete po aplikácii morskej vody vyčistiť nos pomocou
odsávačky hlienov
. Na uvoľnenie upchatého nosa je určený liek
Nasivin soft
. Použite ho v prípade, že je noštek vyčistený, hlieny odsaté, ale aj napriek tomu nemôže dieťatko dýchať. Od 5. týždňa do 1 roka sa aplikujú 1-2 kvapky do každej nosovej dierky 2-3x denne. Nepoužívajte prípravok dlhšie ako 5-7 dní. V postieľke a v kočíku vytvorte naklonenú rovinu, aby bola vrchná polovica tela na mierne vyvýšenom mieste.
Kašeľ by mal trvať najviac 5 - 10 dní. Zo začiatku prechladnutia sa objaví suchý neproduktívny kašeľ, ktorý postupne prechádza do vlhkého kašľa. Pre deti do 1 roka je možné podávať liek
Hedelix
. Používa sa na ochorenia dýchacích ciest sprevádzaných tvorbou hlienu.
U takýchto malých detí je potrebné každú zmenu zdravotného stavu konzultovať s pediatrom. Taktiež ak by sa k príznakom pridružila horúčka, dieťa kašľalo silno, hlien mal žlú až zelenú farbu, či odmietalo mlieko, je potrebné lekárske vyšetrenie.
Prajem skoré uzdravenie.
S pozdravom
PharmDr. Veronika Kiabová